

Αρκαλοχώρι, 20/09/2024

Προς: ΜΜΕ

**ΔΕΛΤΙΟ ΤΥΠΟΥ**

**Πρόσκληση για την κάλυψη θέσεων εκπαιδευτικών για το Σχολείο Δεύτερης Ευκαιρίας στο Δήμο Μινώα Πεδιάδας για το σχολικό έτος 2024-2025**

Ενημερώνουμε ότι μετά την απόφαση για τη λειτουργία Σχολείου Δεύτερης Ευκαιρίας στο Δήμο Μινώα Πεδιάδας, εκδόθηκε από τη Γενική Γραμματεία Επαγγελματικής Εκπαίδευσης, Κατάρτισης και Διά Βίου Μάθησης του Υπουργείου Παιδείας, Θρησκευμάτων και Αθλητισμού, πρόσκληση προς τους μόνιμους εκπαιδευτικούς της Πρωτοβάθμιας και Δευτεροβάθμιας Εκπαίδευσης, οι οποίοι πληρούν τις προϋποθέσεις, τα κριτήρια και τους όρους, να υποβάλουν αίτηση προκειμένου να αποσπαστούν για το σχολικό έτος 2024-2025 στο Σχολείο Δεύτερης Ευκαιρίας που θα λειτουργήσει στο Καστέλλι.

Οι ενδιαφερόμενοι καλούνται να κάνουν είσοδο με τους κωδικούς του Πανελλήνιου Σχολικού Δικτύου και να συμπληρώσουν και υποβάλουν αποκλειστικά ηλεκτρονικά την αίτηση υποψηφιότητας στον ιστότοπο: http://directors.it.minedu.gov.gr.

Η προθεσμία υποβολής αιτήσεων είναι από 20 Σεπτεμβρίου 2024, ημέρα Παρασκευή έως και 25 Σεπτεμβρίου 2024, ημέρα Τετάρτη και ώρα 13.00.

Αξίζει να σημειωθεί ότι άμεσα θα γνωστοποιηθεί η διαδικασία σε ό,τι αφορά τις προθεσμίες και τις αιτήσεις των ενδιαφερομένων για φοίτηση στο Σχολείο Δεύτερης Ευκαιρίας στο Καστέλλι καθώς και κάθε άλλη λεπτομέρεια για τη λειτουργία του ΣΔΕ.

\*Μπορείτε να δείτε τη σχετική εγκύκλιο του Υπουργείου Παιδείας, Θρησκευμάτων και Αθλητισμού με Θέμα «ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΠΛΗΡΩΣΗ ΘΕΣΕΩΝ ΜΕ ΕΠΙΛΟΓΗ ΕΚΠΑΙΔΕΥΤΙΚΩΝ ΠΡΩΤΟΒΑΘΜΙΑΣ ΚΑΙ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ ΓΙΑ ΤΗΝ ΚΑΛΥΨΗ ΚΕΝΩΝ ΘΕΣΕΩΝ ΕΚΠΑΙΔΕΥΤΙΚΟΥ ΠΡΟΣΩΠΙΚΟΥ ΣΤΑ ΣΧΟΛΕΙΑ ΔΕΥΤΕΡΗΣ ΕΥΚΑΙΡΙΑΣ ΓΙΑ ΤΟ ΣΧΟΛΙΚΟ ΕΤΟΣ 2024-2025», στη σελίδα του Δήμου Μινώα Πεδιάδας www.minoapediadas.gr.